
נדרים מ ע"ב - פירוש שטיינזלץ

אלא פרת ביומי [בימי] תשרי בלבד שאז אין בנהר מים אלא אותם שנובעים ממעיינותיו, אבל בשאר ימות השנה מעורבים בהם מי גשמים ושלגים.


ומסופר לפי סברה זו: אבוה [אביו] של שמואל עבד להון [היה עושה להן] מקוואות לבנתיה [לבנותיו] כדי שיטבלו בהם ביומי [בימי] ניסן, משום שסבר שמי הנהר מעורבים בזמן זה במי גשמים המרובים מהם בכמותם, ואינם יכולים לטהר בזוחלים, ולכן עשה להן מקוואות במקום אחר. ומפצי [ומחצלות] הניח להן מתחת רגליהן ביומי [בימי] תשרי כשהיו טובלות בנהר עצמו, שלא יגרום הטיט שבקרקע הנהר לידי חציצה בטבילה.


א אמר ר' אמי אמר רב: מאי דכתיב [מהו שנאמר] "ואתה בן אדם עשה לך כלי גולה" (יחזקאל יב, ג) — זו נר וקערה

